เรื่องร้องเรียน: ซอยเพชรบุรี 38 มีการปิดประตูทางเข้าสู่ถนนริมคลองแสนแสบช่วงเย็นทุกวัน
การดำเนินการของเจ้าหน้าที่: เมื่อเวลา 11.00-11.30 น.ของวันที่ 27/1/2566 เจ้าหน้าที่เทศกิจ เขตห้วยขวาง ชุดกิจการพิเศษ ตรวจสอบการแจ้งเหตุจาก Traffy Fondue กรณีซอยเพชรบุรี 38 มีการปิดประตูทางเดินเข้าสู่ถนนทางเดินริมคลองแสนแสบช่วงเย็นทุกวัน นั้น ผลการตรวจพบว่ามีการแก้ไขนำประตูออกเป็นที่เรียบร้อย สอบถามคนที่สร้างประตูชื่อ นายอภิเดช ภานุนันท์ตระกูล ผู้พักอาศัยติดทางเดินได้ให้ความว่า "ช่วงค่ำ จะมีคนเร่ร่อนใช้เป็นทางเดินเข้าออก เพื่อเข้ามาหลับนอนริมทางเดินคลองแสนแสบ มีบางครั้งสิ่งของมีค่าหาย ตนจึงได้ทำประตูกั้นไว้ แต่เมื่อทางเขตห้วยขวางมาแจ้งเรื่อง ตนได้นำออกเป็นที่เรียบร้อย และเปลี่ยนติดกล้องวงจรปิดแทน" เจ้าหน้าที่ชุดฯ ได้เดินสำรวจเส้นทาง ประชาชนสามารถใช้ซอยเพชรบุรี 38 เดินเข้าสู่ทางเดินริมคลองแสนแสบได้อย่างสะดวก เหตุการณ์ทั่วไปปกติ
ความเห็นของผู้แจ้ง: ขอบคุณเจ้าหน้าที่ที่ดูแลและจัดการอย่างเรียบร้อยครับ
พื้นที่: แขวงบางกะปิ เขตห้วยขวาง กรุงเทพมหานคร